Document ID: 32004R0913

Kommissionens forordning (EF) nr. 913/2004
af 29. april 2004
om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter(1), senest ændret ved Kommissionens forordning (EF) nr. 657/2004(2), særlig artikel 20, og
ud fra følgende betragtninger:
(1) I henhold til artikel 20 i forordning (EF) nr. 2368/2002 kan listen i bilag II over deltagende parter i Kimberley-processens certificeringsordning ændres.
(2) Polen, Slovenien, Tjekkiet og Ungarn er opført på listen over deltagende parter i Kimperley-processens certificeringsordning i bilag II.
(3) I betragtning af at Polen, Slovenien, Tjekkiet og Ungarn tiltræder Den Europæiske Union den 1. maj 2004, ophører de med at være selvstændige medlemmer den 30. april 2004 og skal derfor fjernes fra listen over deltagende parter. Bilag II skal ændres i overensstemmelse hermed -
UDSTEDT FØLGENDE FORORDNING:
Artikel 1
Bilag II til forordning (EF) nr. 2368/2002 erstattes af teksten i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning anvendes fra den 1. maj 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. april 2004.

Labels: 11
14
7
3
15